Eelnõu 19.01.2023

Esitaja: vallavalitsus

Ettekandja: vallavanem Mikk Järv

****

**KANEPI VALLAVOLIKOGU**

**O T S U S**

Kanepi 19.01.2023 nr 1-3/

**Eraüldhariduskoolide toetamine**

Kohaliku omavalitsuse korralduse seaduse § 22 lõike 1 punkti 5 alusel on toetuste andmine ja valla või linna eelarvest finantseeritavate teenuste osutamise korra kehtestamine volikogu ainupädevuses. Alates 2017. aastast osaleb erakooliseaduse § 222 lõike 1 alusel vald või linn üldhariduskooli tegevuskulude katmises, kui see on valla või linna otsusel vajalik hariduse kättesaadavuse või mitmekesisuse tagamiseks.

Eelnevast tulenevalt ning võttes aluseks kohaliku omavalitsuse korralduse seaduse § 22 lõike 1 punkti 5 ja erakooliseaduse § 222 lõike 1, Kanepi Vallavolikogu

**o t s u s t a b:**

1. Maksta 2023. aastal eraüldhariduskoolidele tegevuskulude katmiseks toetust proportsionaalselt selles koolis õppivate õpilaste arvuga, kelle rahvastikuregistri järgne alaline elukoht on Kanepi vald, 15.00 eurot kuus õpilase kohta.
2. Tegevuskulude toetust makstakse erakooli pidaja poolt esitatud arve alusel üks kord kalendrikuus.
3. Otsus jõustub teatavakstegemisest.

Otsuse peale võib esitada Kanepi Vallavolikogule vaide haldusmenetluse seaduses sätestatud korras

30 päeva jooksul arvates otsusest teadasaamise päevast või päevast, millal oleks pidanud otsusest

teada saama, või esitada kaebuse Tartu Halduskohtule halduskohtumenetluse seadustikus sätestatud

korras 30 päeva jooksul arvates otsuse teatavakstegemisest.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Eraüldhariduskoolide toetamine**

Kohaliku omavalitsuse korralduse seaduse § 22 lõike 1 punkti 5 alusel on toetuste andmine ja valla või linna eelarvest finantseeritavate teenuste osutamise korra kehtestamine volikogu ainupädevuses. Kuni 2016. aasta lõpuni kohustus erakooliseaduse § 222 lõike 1 alusel omavalitsus osalema eraüldhariduskooli (edaspidi erakool) tegevuskulude katmises proportsionaalselt selles koolis õppivate õpilaste arvuga, kelle rahvastikuregistri järgne elukoht asub selle valla või linna haldusterritooriumil. Alates 2017. aastast osaleb erakooliseaduse § 222 lõike 1 alusel vald või linn erakooli tegevuskulude katmises, kui see on valla või linna otsusel vajalik hariduse kättesaadavuse või mitmekesisuse tagamiseks. Erakooliseaduse muudatustega seoses eraldatakse 2018. aastast tegevuskulutoetust eraüldhariduskooli tegevuskulude katmiseks riigieelarvest. Riigi poolt erakoolile antava tegevuskulutoetuse suurus on erakooli asukohajärgse omavalitsuse üldhariduskoolide õppekoha keskmine tegevuskulu, kuid mitte rohkem kui põhikooli- ja gümnaasiumiseaduse § 83 lõike 7 alusel kehtestatud piirmäär.

Eelnõu koostamise seisuga õpib eraüldhariduskoolides 39 Kanepi valla last: Johannese Koolis ja

Lasteaias Rosmal (23 last), Tartu Luterlikus Peetri Koolis (5 last), Rakvere Waldorfkoolis (3 last), Tartu Waldorfgümnaasiumis (1 laps), Tartu Erakoolis (2 last), Tartu Katoliku Hariduskeskus (3 last), Audentese Erakoolis (1 laps), Tartu Rahvusvahelises Koolis (1 laps).

Eelnõu esitamisega teeb vallavalitsus volikogule ettepaneku jätkata eraüldhariduskoolide toetamist. Eelnõu on heaks kiitnud volikogu majandus- ja eelarvekomisjon 07.12.2022 toimunud koosolekul.

Eelnõu koostas

Katrin Slungin

vallasekretär